Turkka Mastomäki

Turkka Veli Johannes Mastomäki (s. 28. kesäkuuta 1970 Seinäjoki) on suomalainen näyttelijä. Mastomäki opiskeli Teatterikorkeakoulussa näyttelijäksi vuosina 1991–1995.

Hän on esiintynyt muun muassa televisiosarja Aallonmurtajan Upi Aaltosena, josta hän oli miespääosaehdokkaana Kultainen Venla -gaalassa, Käenpesä-sarjan Jussi Venäläisenä sekä Samaa sukua, eri maata -sarjan Ville Kilappana. Mastomäki näytteli myös Trasselirakastaja-sarjassa nimiroolin. Lisäksi Mastomäellä on lukuisia pienempiä rooleja televisiossa, muun muassa Korpelan kujanjuoksussa insinööri Pajamäkenä ja Pirunpellossa pankinjohtaja Relanderina.

Hän on näytellyt muun muassa elokuvissa Lupaus, V2 – Jäätynyt enkeli, Matti, ja Timo Koivusalon Täällä Pohjantähden alla -produktiossa. Rölli-elokuvissa hänet nähdään muuntautunena kylänvanhimmaksi, ja Inside Out -animaatiossa hänellä on ”kiukun” rooli. Metsän tarina -elokuvassa hän toimi kertojahahmona. Mastomäki näytteli luutnantti Aution roolin Aku Louhimiehen ohjaamassa Tuntematon sotilas -elokuvassa.

Turkka Mastomäki on työskennellyt näyttämöllä muun muassa Helsingin kaupunginteatterissa, Komediateatteri Arenassa, Tampereen Teatterissa, Tampereen Työväenteatterissa, Ryhmäteatterissa, Kansallisteatterissa, Hämeenlinnan kaupunginteatterissa ja Porin Teatterissa.

Vuonna 2012 Mastomäki ohjasi Teatteri Eurooppa Neljän kesäteatteriesityksen ”Noin seitsemän veljestä” Sappeen kesäteatteriin.

Mastomäki on tehnyt myös runsaasti radio- ja televisiomainoksia sekä kuunnelmia. Lisäksi hän toimi kertojana helsinkiläisen Moonsorrow-yhtyeen Tulimyrsky-EP:n nimikkokappaleessa.

Yksityiselämä 
Mastomäellä oli parisuhde laulaja Sanin kanssa vuosina 2006–2013 ja heillä on yhteinen, vuonna 2010 syntynyt tytär.

Filmografia

Elokuvat

Televisiosarjat

Näytelmät
 Rakkaita pettymyksiä rakkaudessa (1999, TTT)
Tuntematon sotilas (Ryhmäteatteri)
Otello (Tampereen teatteri)
 Kaikkien aikojen Pertsa ja Kilu (2009 ja 2010) 
Viulunsoittaja katolla (Hämeenlinnan kt)
Hamlet (TT)
Tuntematon sotilas (Porin Teatteri)
Anna Karenina (Tampereen teatteri)

Lähteet

Aiheesta muualla 
 
 

Suomalaiset näyttelijät
Vuonna 1970 syntyneet
Elävät henkilöt